**SMERNICA SLOVENSKÉHO ZVÄZU BOBISTOV**

**O PODMIENKACH ZÍSKANIA KVALIFIKAČNÝCH STUPŇOV**

**ODBORNEJ SPÔSOBILOSTI TRÉNER SZB**

**Článok 1**

**Úvodné ustanovenia**

Táto smernica Slovenského zväzu bobistov (ďalej len „SZB“) stanovuje podmienky získania kvalifikačných stupňov odbornej spôsobilosti tréner SZB v zmysle platnej legislatívy SR na základe zákona č. 440/2015 Z. z. o športe a o zmene a doplnení niektorých zákonov (ďalej len „zákon o športe“).

**Článok 2**

**Základné ustanovenia**

Získavanie odbornej spôsobilosti v oblasti športu v trénerských kvalifikáciách SZB zabezpečuje cez verejné vysoké školy (IV. a V. kvalifikačný stupeň) v rámci formálneho vzdelávania a NŠZ (I., II. a III. kvalifikačný stupeň) v rámci neformálneho vzdelávania. V rámci formálneho vzdelávania je možné získať kvalifikáciu trénera I., II. a III. stupňa aj na stredných športových školách, ale aj na verejných vysokých školách.

 SZB na základe svojho poslania zabezpečuje systém vzdelávania trénerov pre potreby svojich riadnych členov, ako aj individuálnych členov. Získanie trénerskej spôsobilosti v príslušnom kvalifikačnom stupni podmieňuje výkon odbornej trénerskej praxe v procese zabezpečenia a riadenia tréningového procesu členov SZB.

 **Článok 3**

**Kvalifikačné stupne odbornej spôsobilosti tréner SZB**

V oblasti bobového športu nepostačuje tréner zameraný na jeden druh športu. Pre najlepšiu výkonnosť športovcov v SZB je potrebné zastrešovať trénerov z oblasti atletiky, fitnes a vzpierania. Pre všetky vyššie uvedené športy sú stanovené všeobecné kvalifikačné stupne odbornej spôsobilosti funkcie tréner:

* tréner V. kvalifikačného stupňa
* tréner IV. kvalifikačného stupňa
* tréner III. kvalifikačného stupňa
* tréner II. kvalifikačného stupňa
* tréner I. kvalifikačného stupňa

 **Článok 4**

**Odborná spôsobilosť na výkon odbornej činnosti tréner atletiky**

Získanie odbornej spôsobilosti pre výkon trénera SZB v jednotlivých kvalifikačných stupňoch je podmienené splnením kritérií stanovených zákonom o športe. Základnou podmienkou pre získanie akejkoľvek trénerskej kvalifikácie je ukončené úplné stredné vzdelanie, alebo úplné stredné odborné vzdelanie a dosiahnutie veku 18 rokov.

**Článok 5**

**Konkretizovanie kvalifikačných stupňov odbornej spôsobilosti tréner SZB**

SZB si vyžaduje trénerov s viacerými zručnosťami a spôsobilosťami, pretože pre profesionálne vykonávanie bobového športu by mal byť športovec zdatný vo viacerých smeroch.

Trénerov delíme: - kondičných: Atletika

 Fitnes

 Vzpieranie

- dráhových: (môže byť aj zahraničný príslušník, podmienkou je prax v jazde v ľadovom koryte min. 4 roky)

**I. kvalifikačný stupeň trénera SZB**

1. absolventom vzdelávacieho programu akreditovaných vzdelávacích zariadení,
2. aktívnym športovcom po dosiahnutí výkonnostnej úrovne /reprezentant SR / a po absolvovaní záverečných skúšok akreditovaného programu,
3. absolventom športových tried stredných škôl, ktorí absolvujú vyučovací predmet

športová príprava v rámci vyučovacieho procesu

**II. kvalifikačný stupeň trénera SZB**

1. absolventom vzdelávacieho programu akreditovaných vzdelávacích zariadení,
2. aktívnym športovcom po dosiahnutí výkonnostnej úrovne / reprezentant SR účastník

ME s umiestnením do 15.miesta, účastník MS a OH / a po absolvovaní záverečných

skúšok akreditovaného programu,

1. absolventom stredných športových škôl, ktorí ukončia štúdium s maturitou z predmetu

športová príprava,

1. absolventom príslušných fakúlt vysokých škôl s telovýchovným a športovým

programom štúdia, ktorí vykonali skúšku zo špecializácie atletika, fitnes, vzpieranie,

**III. kvalifikačný stupeň trénera SZB**

1. absolventom vzdelávacieho programu akreditovaných vzdelávacích zariadení,
2. absolventom akreditovaného bakalárskeho štúdia alebo magisterského štúdia na

príslušnej vysokej škole, ktorí absolvovali povinne voliteľný predmet zo špecializácie

atletika, fitnes, vzpieranie v rozsahu potrebnom na získanie kategórie trénera III. kvalifikačného stupňa,

**IV. kvalifikačný stupeň trénera SZB**

1. absolventom akreditovaného bakalárskeho štúdia v študijnom odbore šport, v študijnom

programe trénerstvo alebo v medziodborových študijných programoch trénerstvo s inou

predmetovou špecializáciou,

1. trénerom, ktorí získali najvyššiu trénerskú kvalifikáciu do 1.apríla

2002 a ktorí absolvujú doškolenie zväzu bobistov v stanovenom rozsahu, obsah

a rozsah doškolenia stanoví komisia vzdelávania SZB

**V. kvalifikačný stupeň trénera SZB**

1. absolventom akreditovaného magisterského štúdia v odbore šport, v študijnom programe

trénerstvo alebo v medziodborových študijných programoch trénerstvo s inou

predmetovou špecializáciou,

**Článok 6**

**Vydanie osvedčenia o získaní kvalifikačného stupňa**

**odbornej spôsobilosti tréner SZB**

1. Činnosť kondičného trénera v SZB môže vykonávať len držiteľ platného osvedčenia o získaní kvalifikačného stupňa odbornej spôsobilosti tréner atletiky, fitnes, vzpieranie, ktorý je zároveň aj držiteľom licencie tréner atletiky, fitnes, vzpierania.

Osvedčenie o získaní kvalifikačného stupňa odbornej trénerskej spôsobilosti v atletike(fitnes, vzpieraní) je doklad o absolvovaní štúdia, ktorý zároveň oprávňuje jeho držiteľa k výkonu činnosti kondičného trénera v SZB.

1. Činnosť dráhového reprezentačného trénera v SZB môže vykonávať len športovec/bývalý športovec, ktorý:

- má za sebou minimálne 4-ročnú prax v pilotovaní bobov a teda v jazde ľadovým korytom a ktorý sa počas svojej aktívnej športovej kariéry zúčastnil najmenej 50 medzinárodných pretekov v jazde na boboch (Svetový pohár, Európsky pohár, Americký pohár, MS, ME, OH)

- absolvoval vzdelávanie zabezpečené Slovenským zväzom bobistov v spolupráci s Českým bobovým zväzom v objeme min.: 50 h výučby všeobecnej časti telovýchovného základu a 100 h športovej špecializácie

- vzdelávanie ukončil úspešným zvládnutím skúšky vo forme testu (cca. 2 hod. rozsah), ktorého znenie je prílohou tejto smernice, no nebude sa zverejňovať

- bolo mu vystavené osvedčenie SZB o odbornej spôsobilosti vykonávať dráhového trénera pre šport boby a skeleton

- je zahraničným štátnym príslušníkom disponujúcim požadovanou praxou uvedenou v čl. 6 bodu 2 tejto smernice a má overenú odbornú spôsobilosť na vykonávanie trénera v športe boby a skeleton podľa judikcie platnej v danej zahraničnej krajine

3) V roku 2019 plánuje SZB uzavrieť Dohodu o spolupráci pri vzdelávaní trénerov/športových odborníkov s Univerzitou Mateja Bela V Banskej Bystrici, ktorá je akreditovaným vzdelávacím zariadením MŠVVaŠ SR tak, aby boli splnené litery Zákona o športe. Doposiaľ nemá žiadne akreditované zariadenie otvorenú vo svojom vzdelávacom procese špecializáciu na športové odvetvie boby a skeleton. Očakávame od tejto spolupráce možnosť získať vyšší kvalifikačný stupeň vzdelania pre našich súčasných trénerov.

**Článok 8**

**Záverečné ustanovenia**

Táto smernica bola schválená na zasadnutí Výkonného výboru SZB dňa 28.09.2018, účinnosť nadobúda dňa 28.09.2018